NENAD LUČIĆ

SRIJEDA, 13. SIJEČNJA 2021.

VIJEST, IZJAVA

ČELIMBAŠA, POSJEĆENOST I MJERE

Nakon iznimnog velikog interesa tijekom vikenda, na skijalištu Čelimbaša dobra se posjećenost bilježi i radnim danima . Tome, osim trajanja školskih praznika, svakako pridonosi i sunčano vrijeme , dovoljno snijega na skijaškoj stazi, uređeno sanjkalište te mogućnost iznajmljivanja opreme za skijaše i sanjkaše. Nadležni upozoravaju da korištenje skijaške vučnice nije dopušteno djeci, mlađoj od 12 godina, a načelnik Općine Mrkopalj Josip Brozović, uz konstataciju kako su u svim segmentima rada skijališta poduzete propisane epidemiološke mjere, napominje kako u danima kada se bilježi povećani interes, o njima moraju voditi računa i posjetitelji

**OZNAKA IZJAVE FTP (traje: 26 sekundi)**

**13.01.21. Lucic, IZJAVA, Celimbasa, posjecenost, mjere**

S epidemiološke smo strane poduzeli sve što je u našoj nadležnosti. Proteklih smo dana skijašima besplatno podijelili stotine maski za lice, vodimo računa o održavanju distance pri ulasku na skijalište. Rad ugostitelja organiziran je bez mogućnosti ulaska u njihove prostorije i uz dostavu hrane i pića za van. Istina, ljudi su jako željni uživanja na snijegu, kojeg zasad imamo u obilju, ali pritom ne bismo smjeli smetnuti s uma epidemiološku situaciju